**Magyarország népessége a XVIII. században (TÉTEL)**

A XVII. század végén (1699 Karlócai béke) véget ért a másfél évszázadon át tartó oszmán – török hódoltság.

A törökkel folytatott harcok negatívan érintették hazánk lakosságát. A Mátyás korabeli lakosság kb. 4 millió főre tehető, melynek kb. 80%-a volt magyar. A lakosság csökkenése 1600 körül a 15 éves háború idején érte el a mélypontot, ekkor a lakosság kb. 2 és fél millió főt tett ki és ez az arány az 1700-as évek végére újra eléri a 4 milliót. Elmondható, hogy a lakosság összetételét nézve a magyarság aránya lecsökkent 40%-ra és kisebbségbe kerültünk a különböző nemzetiségekkel szemben. Ekkor vált hazánk sok nemzetiségűvé.

A XVIII. század egy békés korszak volt, így a lakosság lélekszáma a II. József (kalapos király) által elrendelt

1787-es népszámlálás idejére megduplázódott. Ehhez jelentősen hozzájárult az óriási mértékű betelepítés és bevándorlás (migráció). A bécsi udvar Habsburg Mária Terézia és fia II. József idején germanizációs céllal

több 100.000 németajkút (svábot) telepített az országba.

Ezen betelepítésekkel további cél volt a római katolikusság növelése. Az így betelepítettek előre megépített falvakba lettek elszállásolva és 6 évig adómentességet élveztek.

Továbbá megtarthatták szabad költözködési jogukat. A németeket javarészt a töröktől visszavett délvidéki területekre a Bácskába és Bánátba telepítették. Hatalmas arányú volt a külső spontán bevándorlás is.

Ortodox vallású románok érkeztek a Kárpátokon túlról Erdélybe. Szintén ortodox szerbek jöttek a délvidékre és ukránok a Kárpátalja keleti felébe. A déli részekre és nyugat – Dunántúlra katolikus horvátok vándoroltak be.

Összességében elmondható, hogy hazánk nem csak etnikailag, hanem vallási tekintetben is tarkábbá vált.

A külső vándorlás mellett nagy belső migráció is lejátszódott. A viszonylag sűrűn lakott északi és nyugati részekről sokan települtek át a töröktől visszafoglalt egykori hódoltság területére.

Az ország gazdasági érdekei is azok voltak, hogy a régóta parlagon heverő és művelődésre alkalmas területek népesüljenek be.

Ezt beszéli el Tessedik Sámuel is a Békés megyei Harruckern birtok betelepítésével kapcsolatban.

Az ország soknemzetiségűvé válásának egyik fő oka az lesz, hogy a megüresedett, illetve ritkán lakott területekre gazdasági struktúrát nézve szükségszerűen kellett telepíteni lakosságot.

A soknemzetiségűvé válás egyik fő oka lesz annak is, hogy az I. Világháború utáni Trianoni békediktátum feldarabolja Magyarországot. Elmondható, hogy már a XVIII. század előtt is éltek hazánkban más népek.

* Ilyen Pl: a felvidéken és dél – Erdélyben élő szász népcsoport (németek).
* További Pl erre a XIII. század közepén, vagyis a tatárjárás után az Alföldre telepített kunok, jászok.

A kisebbségekkel kapcsolatos toleranciára jellemző volt, hogy mind a szászok, mint pedig a kunok és a jászok széleskörű autonómiával, belső önkormányzattal rendelkeztek.